CELEX: 32011D0855
Language: bg
Date: 2011-12-15 00:00:00
Title: 2011/855/ЕС: Решение за изпълнение на Комисията от 15 декември 2011 година относно финансово участие на Съюза за определени мерки за ликвидиране на болестта шап при диви животни в югоизточната част на България през 2011—2012 г. (нотифицирано под номер C(2011) 9225)

20.12.2011   
            
            
               BG
            
            
               Официален вестник на Европейския съюз
            
            
               L 336/75
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 15 декември 2011 година
   относно финансово участие на Съюза за определени мерки за ликвидиране на болестта шап при диви животни в югоизточната част на България през 2011—2012 г.
   (нотифицирано под номер C(2011) 9225)
   (само текстът на български език е автентичен)
   (2011/855/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 8, параграф 2, член 14, параграф 4, втора алинея, членове 20, 23, член 31, параграф 2, член 35, параграф 2 и член 36, параграф 2 от него,
   като има предвид, че:
   
               (1)
            
            
               Болестта шап е силно заразна вирусна болест по дивите и домашните двукопитни животни с тежки последствия за доходността в животновъдството, което затруднява търговията в рамките на Съюза и износа към трети държави.
            
         
               (2)
            
            
               В случай на възникнали огнища на болестта шап съществува риск болестотворният агент да се разпространи не само в други животновъдни обекти, в които се отглеждат животни от податливи видове в засегнатата държава-членка, но и в други държави-членки, и в трети държави чрез придвижването на живи животни от податливи видове или продукти от тях.
            
         
               (3)
            
            
               В Директива 2003/85/ЕО на Съвета от 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и решения 89/531/ЕИО и 91/665/ЕИО, и за изменение на Директива 92/46/ЕИО (2) се определят мерки, които в случай на възникнало огнище следва да бъдат предприети спешно от държавите-членки, за да се предотврати по-нататъшното разпространение на вируса.
            
         
               (4)
            
            
               С Решение 2009/470/ЕО се определят процедурите, уреждащи финансовото участие на Съюза при изпълнението на конкретни ветеринарни мерки, включително спешни мерки. Съгласно член 14, параграф 2 от посоченото решение на държавите-членки се предоставят финансови средства като част от разходите за определени мерки за ликвидиране на болестта шап.
            
         
               (5)
            
            
               Огнища на болестта шап възникнаха в България през 2011 г. и случаи на болестта бяха открити при диви животни от податливи видове. Органите в България успяха да покажат, че прилагат ефективно мерките за борба с болестта в рамките на Директива 2003/85/ЕО, като редовно докладваха на Постоянния комитет по хранителната верига и здравето на животните информация относно развитието на ситуацията с болестта и непрекъснато подаваха доклади до Комисията и държавите-членки.
            
         
               (6)
            
            
               Следователно органите в България са изпълнили всички свои технически и административни задължения по отношение на мерките, предвидени в член 14, параграф 2 от Решение 2009/470/ЕО и член 6 от Регламент (ЕО) № 349/2005 на Комисията (3).
            
         
               (7)
            
            
               В съответствие с член 85, параграф 3 от Директива 2003/85/ЕО веднага щом компетентният орган в България е получил потвърждение за първичен случай на болестта шап при диви животни, той е приложил мерките, предвидени в част А от приложение ХVIII към директивата, с цел да ограничи разпространението на болестта.
            
         
               (8)
            
            
               Поради появата на болестта шап в области, обитавани едновременно от диви животни и домашни двукопитни животни от податливи видове, за пръв път държава-членка състави план за ликвидиране на болестта шап по диви животни в областта, определена като заразена, и уточни мерките, прилагани в животновъдните обекти в тази област в съответствие с част Б от приложение XVIII към Директива 2003/85/ЕО.
            
         
               (9)
            
            
               На 4 април 2011 г., в рамките на 90-дневния период след потвърждаването на болестта шап по дивите животни, България представи план за ликвидиране на болестта шап по дивите животни в части от Бургаска, Ямболска и Хасковска област.
            
         
               (10)
            
            
               След оценка от Комисията на плана, представен от България, беше прието Решение за изпълнение 2011/493/ЕС на Комисията от 5 август 2011 г. за одобряване на плана за ликвидиране на болестта шап по дивите животни в България (4).
            
         
               (11)
            
            
               В съответствие с член 75 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5) и член 90, параграф 1 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (6) поемането на задължение за извършване на разходи от бюджета на Съюза се предхожда от решение за финансиране, прието от институцията или органите, на които са делегирани правомощия, като в решението се определят основните елементи на налагащото извършване на разходи действие.
            
         
               (12)
            
            
               Необходимо е да се установи степента на финансовото участие на Съюза в разходите, извършени от България за изпълнение на определени елементи от одобрения план за ликвидиране на болестта шап по диви животни в България, като също така се вземе предвид конкретната епидемиологична обстановка по отношение на болестта шап в югоизточната част на Балканите.
            
         
               (13)
            
            
               При размер, определен съгласно настоящото решение, следва да бъдат финансирани спешни надзорни дейности, включително подобрения в Националната референтна лаборатория, една от малкото лаборатории в целия регион с достатъчно опит при диагностицирането на болестта шап, както и в информационната система на ветеринарномедицинската служба за интегриране на данни от наблюдението с контрола на придвижването, мерки за почистване и дезинфекция, както и информационни кампании за обществеността. Тези действия ще увеличат знанията на Съюза по отношение справянето с такива случаи в бъдеще.
            
         
               (14)
            
            
               За целите на финансовия контрол се прилагат членове 9, 36 и 37 от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (7).
            
         
               (15)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   1.   Финансово участие от страна на Съюза може да бъде предоставяно на България за покриване на извършените от нея разходи при предприемане на мерки съгласно член 8, член 14, параграф 4, буква в), членове 19, 22, член 31, параграф 1, член 35, параграф 1 и член 36, параграф 1 от Решение 2009/470/ЕО за борба и ликвидиране на болестта шап по дивите животни в югоизточната част на България през 2011 г. в съответствие с плана за ликвидиране на болестта, одобрен с Решение 2011/493/ЕС.
   Първият параграф представлява решение за финансиране по смисъла на член 75 от Финансовия регламент.
   2.   Общият размер на участието на Съюза не надхвърля 890 000 евро.
   3.   Само разходи, извършени в изпълнение на мерките, подробно описани в приложението, в периода между 4 април 2011 г. и 3 април 2012 г. и платени от България преди 5 август 2012 г., са допустими за съфинансиране чрез финансово участие на Съюза при максимален размер за специфични дейности, посочени в приложението.
   Член 2
   1.   Разходите, представени от България за финансово участие на Съюза, се изразяват в евро и не включват данък добавена стойност и други данъци.
   2.   Когато разходите на България са във валута, различна от евро, България конвертира тези разходи в евро, като използва най-актуалния обменен курс, определен от Европейската централна банка преди първия ден на месеца, през който е представено заявлението от държавата-членка.
   Член 3
   1.   Финансовото участие на Съюза за изпълнението на плана, посочен в член 1, се предоставя, при условие че България:
   
               а)
            
            
               изпълнява плана за ликвидиране, посочен в член 1, ефективно и съгласно съответните разпоредби от законодателството на Съюза, включително Директива 2003/85/ЕО и правилата в областта на конкуренцията и възлагането на договори за обществени поръчки;
            
         
               б)
            
            
               изпрати на Комисията най-късно до 31 януари 2012 г. междинен доклад за техническото изпълнение на плана за ликвидиране в съответствие с част Б, параграф 5 от приложение XVIII към Директива 2003/85/ЕО, придружен от междинен финансов отчет, обхващащ периода от 4 април 2011 г. до 31 декември 2011 г.;
            
         
               в)
            
            
               изпрати на Комисията най-късно до 15 септември 2012 г. окончателен доклад относно техническото изпълнение на плана за ликвидиране на болестта, придружен от удостоверяващи документи относно разходите, заплатени от България, и относно постигнатите резултати през периода от 4 април 2011 г. до 3 април 2012 г.;
            
         
               г)
            
            
               не изпраща последващи искания за друго финансово участие на Съюза във връзка с мерките, описани в приложението, и преди това не е изпращала такива искания.
            
         2.   В случай че България не спазва разпоредбите на параграф 1, Комисията може да намали финансовото участие на Съюза, като взема предвид естеството и сериозността на нарушението, както и финансовите загуби за Съюза.
   Член 4
   1.   България гарантира, че компетентният орган съхранява за период от седем години заверено копие на удостоверителните документи, свързани с дейностите, за които е представено финансово участие на Съюза в съответствие с член 1, и по-специално фактури, фишове за заплати, дневници за присъствие и документи, свързани с изпращането на проби и с командировки.
   2.   България записва разходите, представени на Комисията, в своята счетоводна система за разходи и съхранява всички оригинални документи седем години за целите на одита.
   3.   Удостоверителните документи, посочени в параграф 1, се изпращат на Комисията при поискване.
   Член 5
   Адресат на настоящото решение е Република България.
   
      Съставено в Брюксел на 15 декември 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 155, 18.6.2009 г., стр. 30.
   
      (2)  ОВ L 306, 22.11.2003 г., стр. 1.
   
      (3)  ОВ L 55,1.3.2005 г., стр. 12.
   
      (4)  ОВ L 203, 6.8.2011 г., стр. 32.
   
      (5)  ОВ L 248, 16.9.2002 г., стр. 1.
   
      (6)  ОВ L 357, 31.12.2002 г., стр. 1.
   
      (7)  ОВ L 209, 11.8.2005 г., стр. 1.
   
      ПРИЛОЖЕНИЕ
      
         Разходи за мерките, предприети между 4 април 2011 г. и 3 април 2012 г. в съответствие с плана за ликвидиране на болестта шап по диви от податливи видове в югоизточната част на България, посочен в член 1
      
      
                  Дейност
               
               
                  Действие в рамките на одобрения план
               
               
                  Спецификация
               
               
                  Брой единици
               
               
                  Разходи за единица (в евро)
               
               
                  Обща сума (в евро)
               
               
                  Процентно участие на съюза (%)
               
            
                  
                              1.
                           
                           
                              Мерки за наблюдение
                           
                        
               
                  
                              1.1.
                           
                           
                              Лабораторен анализ —
                              домашни животни
                           
                        
               
                  Тест: ELISA NSP
               
               
                  2 000
               
               
                  3,00
               
               
                  6 000
               
               
                  100
               
            
                  Тест: ELISA антитела – тип „О“
               
               
                  21 024
               
               
                  3,50
               
               
                  73 584
               
               
                  100
               
            
                  RT-PCR
               
               
                  2 000
               
               
                  15,00
               
               
                  30 000
               
               
                  100
               
            
                  ELISA Ag
               
               
                  2 000
               
               
                  10,00
               
               
                  20 000
               
               
                  100
               
            
                  Междинна сума
               
               
                   
               
               
                   
               
               
                   
               
               
                  129 584
               
               
                   
               
            
                  
                              1.2.
                           
                           
                              Вземане на проби —
                              домашни животни
                           
                        
               
                  Вакутейнери
               
               
                  21 024
               
               
                  0,50
               
               
                  10 512
               
               
                  100
               
            
                  Епруветки за проби от органи
               
               
                  2 000
               
               
                  0,50
               
               
                  1 000
               
               
                  100
               
            
                  Междинна сума
               
               
                   
               
               
                   
               
               
                   
               
               
                  11 512
               
               
                   
               
            
                  
                              1.3.
                           
                           
                              Лабораторен анализ —
                              диви животни
                           
                        
               
                  Тест: ELISA NSP
               
               
                  480 (282)
               
               
                  3,00
               
               
                  1 440
               
               
                  100
               
            
                  Тест: ELISA антитела – тип „О“
               
               
                  480 (282)
               
               
                  3,50
               
               
                  1 680
               
               
                  100
               
            
                  RT-PCR
               
               
                  400 (282)
               
               
                  15,00
               
               
                  6 000
               
               
                  100
               
            
                  ELISA Ag
               
               
                  400
               
               
                  10,00
               
               
                  4 000
               
               
                  100
               
            
                  Междинна сума
               
               
                   
               
               
                   
               
               
                   
               
               
                  13 120
               
               
                   
               
            
                  
                              1.4.
                           
                           
                              Вземане на проби —
                              диви животни
                           
                        
               
                  Вакутейнери
               
               
                  282
               
               
                  0,50
               
               
                  141
               
               
                  100
               
            
                  Епруветки за проби от органи
               
               
                  200
               
               
                  0,50
               
               
                  100
               
               
                  100
               
            
                  Междинна сума
               
               
                   
               
               
                   
               
               
                   
               
               
                  241
               
               
                   
               
            
                  
                              1.5.
                           
                           
                              Залавяне на диви животни с капани
                           
                        
               
                  Капани за диви свине
               
               
                  7
               
               
                  500,00
               
               
                  3 500
               
               
                  100
               
            
                  
                              1.6.
                           
                           
                              Целенасочени лов и залавяне с капани на диви животни и безстопанствени домашни животни
                           
                        
               
                  Работна ръка (заплата на ден)
               
               
                  4 650
               
               
                  22,00
               
               
                  102 300
               
               
                  100
               
            
                  Куршуми
               
               
                  400
               
               
                  2,00
               
               
                  800
               
               
                  100
               
            
                  Други разходи
               
               
                  153
               
               
                  50,00
               
               
                  7 650
               
               
                  100
               
            
                  
                              1.7.
                           
                           
                              Други разходи: събиране и транспортиране на пробите до лабораторията
                              домашни + диви животни
                           
                        
               
                  Седмичен транспорт
               
               
                  52
               
               
                  100,00
               
               
                  5 200
               
               
                  100
               
            
                  Междинна сума
               
               
                   
               
               
                   
               
               
                   
               
               
                  119 450
               
               
                   
               
            
                  
                              1.8.
                           
                           
                              Клиничен преглед на стада от домашни животни:
                              
                                          —
                                       
                                       
                                          работна група, включително вземане на проби, проверки на проследимостта и актуализиране онлайн на централната база данни
                                          Три групи от по четирима експерти
                                       
                                    
                        
               
                  Работна ръка (заплати + дневни надбавки/нощувки) на месец и експерт
               
               
                  12 (365 + 700)
               
               
                  1 065,00
               
               
                  153 360
               
               
                  100
               
            
                  Защитно облекло
               
               
                  6 240
               
               
                  5,00
               
               
                  31 200
               
               
                  100
               
            
                  Други разходи: транспорт с автомобил под наем
               
               
                  3
               
               
                  9 000,00
               
               
                  27 000
               
               
                  100
               
            
                  Достъп до централна база данни онлайн в реално време:
               
               
                   
               
            
                  от високоскоростни преносими компютри с достатъчно памет и GPS устройство
               
               
                  3
               
               
                  1 000,00
               
               
                  3 000
               
               
                  100
               
            
                  от мобилни телефони
               
               
                  3
               
               
                  500,00
               
               
                  1 500
               
               
                  100
               
            
                  Междинна сума
               
               
                   
               
               
                   
               
               
                   
               
               
                  216 060
               
               
                   
               
            
                  
                              2.
                           
                           
                              Почистване и дезинфекция
                           
                        
               
                  
                              2.1.
                           
                           
                              Почистване и дезинфекция
                           
                        
               
                  Пътни контролни пунктове за дезинфекция (изграждане)
               
               
                  16
               
               
                  200,00
               
               
                  3 200
               
               
                  100
               
            
                  Пътни контролни пунктове за дезинфекция (поддръжка)
               
               
                  17
               
               
                  200,00
               
               
                  3 400
               
               
                  100
               
            
                  Дезинфекция на автомобилите на работната група
               
               
                  3
               
               
                  200,00
               
               
                  600
               
               
                  100
               
            
                  Междинна сума
               
               
                   
               
               
                   
               
               
                   
               
               
                  7 200
               
               
                   
               
            
                  
                              3.
                           
                           
                              Модернизиране на националната референтна лаборатория
                           
                        
               
                  
                              3.1.
                           
                           
                              Засилване на капацитета на НРЛ по отношение на болестта шап
                           
                        
               
                  Машини, оборудване и консумативи
               
               
                   
               
               
                   
               
               
                  128 000
               
               
                  100
               
            
                  Междинна сума
               
               
                   
               
               
                   
               
               
                   
               
               
                  128 000
               
               
                   
               
            
                  
                              4.
                           
                           
                              Ветеринарномедицинска информационна система
                           
                        
               
                  
                              4.1.
                           
                           
                              Разширяване на базата данни (VetIS) и интегриране на системата за лабораторни данни
                           
                        
               
                  Хардуер, софтуер и програмиране
               
               
                   
               
               
                   
               
               
                  957 000
               
               
                  25
               
            
                  Междинна сума
               
               
                   
               
               
                   
               
               
                   
               
               
                  239 250
               
               
                   
               
            
                  
                              5.
                           
                           
                              Информационна кампания
                           
                        
               
                  
                              5.1.
                           
                           
                              Информационна кампания
                           
                        
               
                  12 срещи за година и област, брошури и други информационни материали
               
               
                  36
               
               
                  500,00
               
               
                  18 000
               
               
                  100
               
            
                  Междинна сума
               
               
                   
               
               
                   
               
               
                   
               
               
                  18 000
               
               
                   
               
            
                   
               
               
                  Общо
               
               
                   
               
               
                   
               
               
                   
               
               
                  882 417